Diari Oficial de la Generalitat Valenciana


Sumari del DOGV 1778, del 08-05-1992 (1992/824705)

ORDRE de 28 de febrer de 1992, de la Conselleria d'Agricultura i Pesca, per la qual s'aproven actuacions per a la reposició de la infrastructura agrícola publica malmesa per les pluges de 1991 a la província de València
---------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/02/28/(5)/dof/vci/html**

### Dades del document

Número de DOGV
:   1778

Data del DOGV
:   08-05-1992

Secció del DOGV
:   DISPOSICIONS GENERALS

Número del document
:   1992/824705


Data del document
:   28-02-1992

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 28 de febrer de 1992, de la Conselleria d'Agricultura i Pesca, per la qual s'aproven actuacions per a la reposició de la infrastructura agrícola pública malmesa per les pluges de 1991 a la província de València.  
Les intenses pluges que van caure el 4 d'octubre de 1991 en alguns municipis de la província de València, van provocar danys greus en la infrastructura agrària tant pública com privada de la zona afectada.  
Davant aquesta situació, el Consell de la Generalitat Valenciana va regular en el Decret 234/91, de 9 de desembre, la concessió d'ajudes econòmiques per a pal·liar, els danys en la infrastructura privada de la zona afectada i no regulava la reposició dels danys ocasionats en la infrastructura pública.  
Per això, i vistos els informes de la direcció territorial d'aquesta conselleria a València i també el Decret 151/1990 de 17 de setembre, del Consell de la Generalitat Valenciana, la normativa sobre obres i millores territorials de la Llei de Reforma i Desenvolupament Agrari, cal establir el marc jurídic que permeta refer la infrastructura agrícola pública malmesa per les esmentades pluges.  
ORDENE  
Article primer  
Les obres que cal realitzar seran les necessàries per a la reparació i reposició de la infrastructura agrícola malmesa per les pluges, fonamentalment en sèquies o camins.  
L?àmbit territorial d'execució de les obres que cal realitzar en virtut d'aquesta normativa, serà l?expressat en l'annex d'aquesta ordre.  
Article segon  
Les obres es classificaran com a obres d'interès general, d'acord amb el que s'estableix en l'article 62 de la Llei de Reforma i Desenvolupament Agrari.  
Article tercer  
El finançament de les obres, pel seu caràcter d'interès general, serà l'establert en l'article 69.2 de la Llei de Reforma i Desenvolupament Agrari, sense perjudici dels possibles convenis que puguen subscriure's a aquest efecte.  
DISPOSICIONS FINALS  
Primera  
Es faculta el Director General de Desenvolupament Agrari per a dictar les disposicions necessàries per al desenvolupament d'aquesta ordre.  
Segona  
Aquesta ordre entrarà en vigor l?endemà de la publicació al Diari Oficial de la Generalitat Valenciana.  
València, 28 de febrer de 1992.  
El Conseller d?Agricultura i Pesca,   
LUIS FONT DE MORA MONTESINOS  
 ANNEX  
Relació de termes municipals afectats per aquesta ordre:  
 - Alginet - Rafelguaraf  
 - Alzira - Alfarp  
 - Carcaixent - Llombai  
 - Picassent - Sollana  
 - Carlet - Algemesí  
 - Benifaió - Almussafes


Còpia Permalink ELI